
IZRAKSTS
NACIONĀLAIS PSIHISKĀS VESELĪBAS CENTRS, VALSTS SIA
atklāta konkursa
“Dažādu tehnisko būvmateriālu, būvizstrādājumu, instrumentu un telpu labiekārtošanas aprīkojuma/inventāra iegāde”
ID Nr. NPVC/2026/15
iepirkuma komisijas 
APSPRIEDES ZIŅOJUMS
2026. gada 3. augustā
1. Iepirkuma priekšmets, tā īss apraksts (tehniskās, funkcionālās vai darbības prasības, apjoms, termiņi u. c. informācija): 
Definētais mērķis: Dažādu tehnisko būvmateriālu, būvizstrādājumu, instrumentu un telpu labiekārtošanas aprīkojuma/inventāra iegāde.
Galvenais CPV kods: 44000000-0 (Būvkonstrukcijas un materiāli, būvniecības palīgmateriāli (izņemot elektroierīces)); 
Papildus CPV kodi: 31000000-6 (Elektriskie mehānismi, aparāti, iekārtas un palīgmateriāli; apgaismojums); 44115210-4 (Santehnikas materiāli). 39190000-0 (Tapetes un citi segumi); 33760000-5 (Tualetes papīrs, kabatlakatiņi, roku dvieļi un salvetes), 39224000-8 (Slotas un birstes un citas dažādu veidu preces); 18100000-0 (Profesionālie apģērbi, speciālie darba apģērbi un aksesuāri); 24400000-8 (Mēslojumi un slāpekļa savienojumi); 24455000-8 (Dezinfekcijas līdzekļi); 39800000-0 (Tīrīšanas un spodrināšanas līdzekļi); 43830000-0 (Elektroinstrumenti).   
Iepirkums nav sadalīts daļās.
2. Apspriedes laiks un vieta: 10 darbdienas (15.07.2026. – 30.07.2026.) pēc paziņojuma par apspriedi publicēšanas dienas Iepirkumu uzraudzības biroja publikāciju vadības sistēmā (https://eformsb.pvs.iub.gov.lv/show/f3a7e4fe-0013-45e3-bf7c-6e6f84972de3  )  
3. Veids, kādā piegādātāji varēja pieteikties dalībai apspriedē: ieinteresētie piegādātāji savus komentārus par pasūtītāja publicēto dokumentācijas projektu (izvirzītajām tehniskajām un kvalifikācijas prasībām, un darbu apjomiem) varēja izteikt rakstveidā Elektronisko iepirkumu sistēmā (EIS) attiecīgās apspriedes sadaļā (https://www.eis.gov.lv/EKEIS/Supplier/Procurement/177620  ) 
4. Apspriedes dokumentēšanas veids un šīs dokumentācijas publicēšana: saskaņā ar iepirkuma komisijas 2026. gada 15. jūlija sēdes protokolu Nr. 1 komisija vienbalsīgi nolēma publicēt paziņojumu par apspriedi.
5. Pasūtītāja vērtējums par apspriedes laikā saņemtajiem piegādātāja komentāriem un iespējamo konkurenci attiecīgajā iepirkumā: 
6. Iesniegtie komentāri par atlases prasībām: Nav.
7. Iesniegtie komentāri par Tehnisko specifikāciju: Nav.
8. Iesniegtie komentāri par Tehnisko un finanšu piedāvājumu:
8.1. SIA DEPO DIY:
Pretendenta komentārs/ierosinājums: 
1. Tā kā finanšu piedāvājuma vērtēšanā vērtējamā cena tiek aprēķināta, piemērojot atlaidi pretendenta norādītajai plaukta cenai, ir būtiski nodrošināt, ka plaukta cena atbilst faktiskajai cenai tirdzniecības vietā. Lai nodrošinātu objektīvu un ekonomiski pamatotu piedāvājumu salīdzināšanu, aicinām finanšu piedāvājuma vērtēšanā papildus atlaides apmēram ņemt vērā arī pretendenta norādītās preču cenas pēc atlaides piemērošanas. Šāda pieeja ļautu pilnvērtīgāk izvērtēt piedāvājumu faktisko vērtību, nodrošinātu ekonomiski izdevīgākā piedāvājuma izvēli, kā arī veicinātu vienlīdzīgu attieksmi pret pretendentiem un godīgas konkurences principu ievērošanu.

Pretendenta komentārs/ierosinājums:
2. Ja Pasūtītājam rodas šaubas par preču cenu atbilstību piedāvājumā norādītajām cenām, Pasūtītājam ir tiesības piedāvājumu izvērtēšanas laikā pārbaudīt pretendenta norādītās plaukta cenas atbilstību faktiskajai cenai pretendenta tirdzniecības vietā, kā arī pieprasīt pretendentam papildu skaidrojumus un cenu apliecinošus dokumentus. 
Ja pasūtītājs konstatē, ka pretendenta iesniegtā plaukta cena neatbilst faktiskajai preces cenai tirdzniecības vietā cenu apliecinošā dokumenta izdošanas datumā vai citā iepirkuma dokumentācijā noteiktajā datumā, pasūtītājs ir tiesīgs vērtēt, vai pretendents ir sniedzis nepatiesu vai maldinošu informāciju, un pieņemt lēmumu saskaņā ar Publisko iepirkumu likumu un iepirkuma dokumentācijas nosacījumiem.

Komisijas secinājums/komentārs:
Komisija ir iepazinusies ar pretendenta ierosinājumu un vienojas precizēt Tehnisko un finanšu piedāvājumu (skat. 1.pielikumu “Tehniskais – finanšu piedāvājums”).  

Pielikumā: 1. pielikums “Tehniskais – finanšu piedāvājums”

	(*paraksts) Sanita Lauceniece

	
Komisijas loceklis:

(*paraksts) Iļja Terentjevs

